Ericu950/Stoicheia-meter-silver huggingface dataset:
τοιαύτης δὴ τροπῆς κατὰ τὴν πρώτην συμβολὴν γενομένης , οὐκ εἰς μακρὸν δὲ αὖθις οἱ προλεχθέντες βασιλεῖς , ὁ τῆς Δαμασκοῦ λέγω καὶ τῆς Σαμαρείας , ὁπλίζονται κατὰ τοῦ Ἄχαζ προθέμενοι τὴν Ἰερουσαλὴμ πολιορκίᾳ ἑλεῖν καὶ τὸν μὲν Ἄχαζ ἀνελεῖν , ἕτερον δὲ ἀντ αὐτοῦ καταστῆσαι βασιλέα , τὸν λεγόμενον υἱὸν Ταβεήλ .
Οὐκ ἔλαθεν ταῦτα τὸν Ἄχαζ οὐ δὲ τὸν ὑπ αὐτῷ λαὸν οἶκον Δαυὶδ ὀνομαζόμενον ·
οὕτω δὲ ἐκαλοῦντο οἱ ἀπὸ γένους Δαυὶδ καὶ πάντες οἱ ἐκ διαδοχῆς αὐτοῦ ἄρχοντες καὶ ἀρχόμενοι .
ὡς οὖν ἔμαθον μέλλειν αὐτοῖς αὖθις ἐπιτίθεσθαι τοὺς δηλωθέντας , ἐξέστη αὐτῶν ἡ ψυχή , τοῦτ ἔστιν ἐθορυβήθη , ἢ κατὰ τὸν Σύμμαχον ἐκλονήθη , ἢ κατὰ τὸν Ἀκύλαν ἐσαλεύθη .
οὐ μόνον δὲ τοῦ βασιλικοῦ γένους , ἀλλὰ καὶ τοῦ λαοῦ παντὸς τάραχος οὐ μικρὸς τὴν ψυχὴν κατέσχηκεν μνήμῃ προτέρων κακῶν , ὧν οὐ πρὸ πολλοῦ ἔτυχον πεπειραμένοι , ἣν δὲ αὐτῶν ἀπεικάσαι τὴν ψυχὴν κλονουμένην καὶ σειομένην ἐκ τῆς ἀκοῆς ξύλοις δρυμοῦ ὑπὸ σφοδροτάτῳ πνεύματι δονουμένοις , ἀλλ ὁ ἀγαθὸς κύριος οἶκτον λαβὼν αὐτῶν φιλανθρωπεύεται καὶ ἀποστέλλει τὸν αὐτοῦ προφήτην παραινῶν τῷ Ἄχαζ ἄφοβον καὶ ἀτάραχον ἑαυτὸν φυλάττειν ·
βοηθοῦ γὰρ αὐτοῦ τεύξεται τοῦ θεοῦ νῦν γοῦν εἰ καὶ μὴ πρότερον , ἐπειδὴ καὶ τὸ πρῶτον αὐτοῦ παραδόντος τοῖς πολεμίοις αὐτοὺς διὰ τὰς ἐκτόπους αὐτῶν δυσσεβείας τὰ προλεχθέντα πεπονθότες εἶεν 0 .
καὶ δὴ προστάττει τῷ προφήτῃ κατά τινα τόπον τὸν αὐτῷ φανέντα εὔκαιρον συντυχεῖν τῷ Ἄχαζ , παραλαβεῖν δ ἅμα αὐτῷ κελεύσας τὸν περιλειφθέντα αὐτῷ υἱόν , ὡς ἂν ἄμφω αὐτός τε ὁ προφήτης καὶ ὁ τούτου υἱὸς ἐξ ἅπαντος τοῦ λαοῦ , ᾧ τὴν ψυχὴν ἔοικεν περιλελεῖφθαι , προσέλθοιεν τῷ βασιλεῖ καὶ τὰ κελευόμενα εἴποιεν .
ἔδει γὰρ καὶ τὸν υἱὸν τοῦ προφήτου μὴ συνδιαφθαρέντα τῷ πλήθει ἐναπομείναντα δὲ τῇ πατρικῇ διδασκαλίᾳ μαθητεύεσθαι ἐξ ἐκείνου τῷ πατρί , διὰ τοῦ παρεῖναι αὐτῷ θαρσαλέως προσιόντι καὶ πράττοντι τὰ κεκελευσμένα , φάναι δὲ τῷ Ἄχαζ συναντήσαντα , ἃ προστάττει ὁ θεός ·
φύλαξαι τοῦ ἡσυχάσαι , κατὰ δὲ τὸν Ἀκύλαν 0 ·
φύλαξαι καὶ ἡσύχασαι , κατὰ δὲ τὸν Θεοδοτίωνα 0 ·
πρόσεχε καὶ ἡσύχασον .
θαρσῶν φησι τῷ λόγῳ τοῦ θεοῦ ἄτρομος ἔσο καὶ μὴ φοβοῦ , μη δὲ ἡ ψυχή σου ἀσθενείτω ἀπὸ τῶν δύο ξύλων , τῶν οὐδαμῶς μὲν φῶς ἐχόντων , δαλῷ δὲ μόνον ἐσβεσμένῳ καὶ καπνιζομένῳ ἐοικότων ·
τοιοῦτοι γάρ τινές εἰσιν οἱ δύο βασιλεῖς , ὧν ἐν φόβῳ καὶ ἀγωνίᾳ καθέστηκας .
εἰ γὰρ καὶ τὰ μάλιστα ἡ παιδευτική μου δύναμις , ἣν ὀργὴν εἴωθεν ἀποκαλεῖν τὰ λόγια , μετῆλθεν ὑμᾶς τὸ πρότερον εἰς ἔλεγχον τῶν νομιζομένων ὑμῖν θεῶν , οἷς ἐθαρσεῖτε μὲν αὐτοί , οἳ δὲ τὸ μηθὲν ὄντες ἀπηλέγχοντο , ὁπηνίκα ὑποχειρίους ὑμᾶς εἷλον οἱ πολέμιοι .
ὅμως ἐπεὶ μή ἐστιν ἡ ἐμὴ ὀργὴ παράμονος ὡς ἀγαθὸς θεὸς αὐτὸς καὶ τὸ πρῶτον παίσας ὑμᾶς ἐπὶ τῷ συμφέροντι 0 ·
καὶ νῦν αὖθις πᾶν τὸ νοσῆσαν ὑμῶν ἰάσομαι , εἰ ἐπιστραφέντες τῆς προτέρας πλάνης μάθετε ἀληθῶς εὐσεβεῖν .
Οἱ γοῦν δύο βασιλεῖς οὗτοι , ὁ τε τῆς Συρίας καὶ ὁ τῆς Σαμαρείας , Ἀρὰμ δὲ ἡ νῦν Συρία , Σαμάρεια δὲ ἡ νῦν καλουμένη πόλις Σεβαστή , εἰ καὶ μεγάλα ἠπείλησαν τὴν προλεχθεῖσαν βουλευσάμενοι βουλήν , ἀλλ οὐ κατὰ γνώμην πράξουσιν 0 ·
ἐγὼ γὰρ αὐτὸς ὁ κύριος σαβαώθ , ὡς ἂν κύριος ὢν τῶν δυνάμεων τῶν θειῶν καὶ τῶν κατ οὐρανὸν ἀγγελικῶν στρατιῶν , οὐκ ἐπιτρέψω τὴν βουλὴν αὐτῶν ἐπὶ πέρας ἀχθῆναι , κρίνας σῶσαι ὑμᾶς ὡς ἂν σχοίητε τῆς ἐμῆς εὐεργετικῆς καὶ σωτηρίου δυνάμεως ἐναργεστάτην αἴσθησιν ·
ἀπαρκεῖ γὰρ τῇ μὲν Συρίᾳ κεφαλὴν ἔχειν τὴν Δαμασκὸν καὶ ταύτης εἶναι τὸν Ῥαασσὼν βασιλέα , τῇ δὲ Σαμαρείᾳ τὸν Ἐφραίμ 0 .
οὕτω δὲ ἐκαλεῖτο τὸ πλῆθος τῶν ἐννέα ἥμισυ φυλῶν τοῦ Ἰσραὴλ διὰ τὸν ἐξ Ἐφραὶμ αὐτῶν βασιλεύσαντα ·
ἀρκετὸν οὖν καὶ τούτοις ἔχειν τὴν Σαμάρειαν καὶ ταύτης ἡγεῖσθαι τὸν τοῦ Ῥομελίου υἱόν 0 .
μάνθανε δὲ καὶ τοῦτο , ὦ Ἄχαζ , ὡς ὅσον οὔπω ἡ τῆς Σαμαρείας βασιλεία καταλυθήσεται , τοῦ ἐν αὐτοῖς βασιλευομένου λαοῦ αὐτοῖς βασιλεῦσιν αἰχμαλώτου γενησομένου , καὶ εἰς Ἀσσυρίους ἀποικισθησομένου διὰ τὰς ὑπερβαλλούσας αὐτῶν ἀθεμίτους πράξεις .
εἰ δὲ καὶ τὸν χρόνον γνῶναι ποθεῖς , γίνωσκε , ὡς εἴσω ἑξήκοντα καὶ πέντε ἐτῶν ἐπιστὰς ὁ τῶν Ἀσσυρίων βασιλεὺς πάντας αὐτοὺς λήψεται ἀπάξας τε αἰχμαλώτους εἰς τὴν αὐτοῦ μετοικιεῖ χώραν .
ταῦτα τῷ προφήτῃ λέγειν ὁ θεὸς προσέταττεν αὐτῷ τε τῷ Ἄχαζ καὶ τῷ ὑπ αὐτὸν λαῷ ·
παρορμῶν αὐτοὺς πρὸς ἑαυτὸν ἐπιστρέφειν , πιστεύειν τε καὶ μὴ διαπιστεῖν τοῖς εἰρημένοις .
διὸ τοῖς πᾶσιν ἐπιφέρει λέγων ·
καὶ ἐὰν μὴ πιστεύσητε , οὐ δ οὐ μὴ συνῆτε .
ὁ μὲν οὖν τοῦ θεοῦ λόγος οὐκ εἰς μακρὸν τέλους ἐτύγχανεν ·
συμπληρουμένου γὰρ τοῦ προλεχθέντος χρόνου , καὶ ἡ Δαμασκὸς καὶ ἡ Σαμάρεια , οἵ τε τούτων ἡγεμόνες ἥλωσαν ὑπὸ τοῦ τῶν Ἀσσυρίων βασιλέως .
ταῦτα μὲν οὖν ὧδέ πη τὴν προφητείαν ἐπιστοῦτο διὰ τῆς τῶν πραγμάτων ἐκβάσεως , τά γε μὴν ἑξήκοντα καὶ πέντε ἔτη φασὶν Ἑβραίων παῖδες ἐπ ἀκριβὲς συμπληροῦσθαι , εἴ τις ἀριθμεῖν ἄρξαιτο τοὺς χρόνους ἀπὸ τοῦ πέμπτου καὶ εἰκοστοῦ ἔτους τῆς τοῦ Ὀζίου βασιλείας .
προφητεύει μὲν γὰρ κατὰ τ αὐτὸν ὁμοῦ τῷ Ἠσαίᾳ καὶ Ἀμὼς ὁ προφήτης ·
θεσπίζει δὲ πρῶτος ὁ Ἀμὼς τὴν μέλλουσαν συμβήσεσθαι αἰχμαλωσίαν τοῦ Ἰσραὴλ λέγων ·
ὁ δὲ Ἰσραὴλ αἰχμάλωτος ἀχθήσεται ἀπὸ τῆς γῆς αὐτοῦ .
καὶ κατὰ τῆς Σαμαρείας δὲ ὁ αὐτὸς προφητεύει ἐν ἡμέραις Ὀζίου βασιλέως Ἰούδα πρὸ δύο ἐτῶν τοῦ σεισμοῦ .
φασὶν δὲ τὸν σεισμὸν τοῦτον εἶναι τὸν γενόμενον ἐπὶ Ὀζίου , ὅτε εἰσελθὼν εἰς τὸ ἁγίασμα ἐπὶ τῷ θῦσαι ἐλεπρώθη , καὶ ἐξεχύθη ἡ πιότης τοῦ θυσιαστηρίου σεισμοῦ γενομένου .
πρὸ δύο τοίνυν ἐτῶν τοῦ σεισμοῦ προφητεύσαντος τοῦ Ἀμὼς κατὰ τῆς Σαμαρείας καὶ κατὰ τῆς Ἰερουσαλὴμ προσήκει φασὶν ἐξ ἐκείνου δεῖν ἄρχεσθαι τὰ ἑξήκοντα καὶ πέντε ἔτη συνάγειν .
γίνεται δὲ τὰ λοιπὰ τοῦ Ὀζίου ἔτη εἴκοσι ἑπτά , ἐπειδὴ τὰ πάντα δύο καὶ πεντήκοντα ἔτη βασιλεῦσαι μνημονεύεται τῶν δὲ κατὰ τὸ πέμπτον καὶ εἰκοστόν .
πρῶτος Ἀμὼς τὰ περὶ τῆς τοῦ Ἰσραὴλ αἰχμαλωσίας ἐθέσπισεν , ἔπειτα Ἰωαθὰμ ἔτη δέκα ἓξ καὶ Ἄχαζ ὁμοίως ἔτη δέκα ἕξ 0 .
εἰ τὰ τῆς Ἑζεκίου βασιλείας ἔτη ἓξ ὁμοῦ τὰ πάντα συνάγεται εἰς ἔτη ἑξήκοντα καὶ πέντε 0 ·
ἕκτῳ γοῦν ἔτει Ἑζεκίου ὁ Ἰσραὴλ τὴν ὑστάτην ὑπέμεινεν αἰχμαλωσίαν .
ταῖς προφητείαις ἀκολούθως σημεῖον δὲ αὐτῷ δώσειν ἐπαγγέλλεται , δι οὗ σωθήσεσθαι ἔμελλεν ·
ὁ δὲ σκληροκάρδιος ὢν καὶ τῇ δαιμονικῇ πλάνῃ βεβαπτισμένος ἀναίνεται καὶ παραιτεῖται τὸ τοῦ θεοῦ σημεῖον , κ ἂν τούτῳ τὸ ἄπιστον καὶ ἀνυπότακτον ἑαυτοῦ δεικνύς .
ἰστέον ὡς μέχρι τούτων Ὠριγένει προῆλθεν ὁ ὄγδοος τῶν εἰς τὸν προφήτην ἐξηγητικῶν τόμος .
εἰς βάθος ἢ εἰς ὕψος , ὁ μὲν Σύμμαχος αἴτησαί φησι σεαυτῷ σημεῖον παρὰ κυρίου θεοῦ σου , βάθυνον εἰς ᾅδην ἢ εἰς ὕψος ἄνω , ὁ δὲ Ἀκύλας 0 1 ·
ἐπερώτησον σεαυτῷ σημεῖον παρὰ κυρίου θεοῦ σου , βάθυνον εἰς ᾅδην ἢ μετεώρισον εἰς ἄνω , ὁ δὲ Θεοδοτίων 0 ·
αἴτησαι σεαυτῷ σημεῖον παρὰ κυρίου θεοῦ σου , βάθυνον εἰς ᾅδην ἢὕψωσον ἄνω .
νοήσομεν δέ γε τὸ εἰς βάθος ἢ εἰς ὕψος σημεῖον ἐκ τῆς παρὰ Μωϋσεῖ γραφῆς ·
τῶν γὰρ ἐν Αἰγύπτῳ διὰ Μωϋσέως γενομένων σημείων , περὶ ὧν εἴρηται 0 ·
ἐξαπέστειλεν σημεῖα καὶ τέρατα ἐν μέσῳ σου , Αἴγυπτε , τὰ μὲν ἀπὸ γῆς ἐτύγχανεν ὡς οἱ βάτραχοι καὶ αἱ ἀκρίδες καὶ οἱ σκνῖφες καὶ ἡ κυνόμυια , τὰ δὲ ἐξ οὐρανοῦ ὡς ἡ χάλαζα καὶ τὸ πῦρ τό τε τριήμερον σκότος 0 1 .
εἴποι δ  ἄν τις καὶ τὸ ἐπὶ Ἑζεκίου γενόμενον σημεῖον ἐξ οὐρανοῦ γεγονέναι , ὅτε ἀναποδίσαντος τοῦ ἡλίου ἔδραμεν εἰς τὰ ὀπίσω ἡ σκιὰ τοὺς δέκα ἀναβαθμούς .
ἐκ βάθους δὲ ἦν σημεῖον καὶ τὸ ἐπὶ Σαοὺλ γενόμενον , ὅτε Σαμουὴλ μετὰ θάνατον αὐτοῦ προμηνύει .
ὁμοίως ἐκ βάθους ἦν σημεῖον Ἰωνᾶς ἐκ τῆς κοιλίας τοῦ κήτους προϊὼν καὶ Νινευίταις ἀλλοφύλοις ἀνδράσιν κηρύττων .
κελεύεται τοίνυν ὁ Ἄχαζ σημεῖον αἰτῆσαι , δι οὗ σωθήσεσθαι ἔμελλεν αὐτός τε καὶ ὁ σὺν αὐτῷ λαός .
ἐξουσίαν τε αὐτῷ δίδωσιν ὁ θεὸς αἱρέσεως τοῦ σημείου , εἴ τ ἐκ βάθους αἰτήσειεν αὐτῷ δοθῆναι τοῦτο , ἐκ βάθους οὐχ ἑτέρου ἢ τοῦ κατὰ τὸν ᾅδην 0 ·
εἴ τ ἐξ ὕψους , καὶ αὐτῶν τῶν ἄνω μετεώρων 0 1 .
ὁ δὲ ἀκούσας ἀναίνεται , ἅτε δὴ ἀσεβὴς ὢν καὶ μὴ πειθαρχῶν τῷ θεῷ κελεύοντι μη δὲ θέλων ἀπόπειραν λαβεῖν τῆς τοῦ θεοῦ παραδοξοποιοῦ δυνάμεως .
Οὐ μὴ αἰτήσω οὐ δ οὐ μὴ πειράσω κύριον .
εἶθ  ὁ προφήτης ἐπὶ τῇ τοῦ ἀνδρὸς ἀπονοίᾳ σχετλιάσας ἐξ οἰκείου προσώπου τὰ ἑξῆς ἐπιλέγει φάσκων ·
ἀκούσατε δή , οἶκος Δαυίδ ·
μὴ μικρὸν ὑμῖν ἀγῶνα παρέχειν ἀνθρώποις 0 ;
καὶ πῶς κυρίῳ παρέχετε ἀγῶνα ;
ἐκάλει δὲ καὶ ἐν τοῖς ἀνωτέρῳ οἶκον Δαυὶδ τοὺς ἐκ τῆς διαδοχῆς Δαυὶδ κατάγοντας τὸ γένος , ἐν οἷς ἔλεγεν ·
καὶ ἀνηγγέλη εἰς τὸν οἶκον Δαυίδ , ὅτι συνεφώνησεν Ἀρὰμ πρὸς τὸν Ἐφραίμ , πρὸς τὸν αὐτὸν τοίνυν οἶκον Δαυὶδ τὰ προκείμενα φάσκει μηκέτι τοῦ λόγου καταξιῶν τὸν Ἄχαζ .
τίνα δέ ἐστιν ἃ πρὸς τὸν οἶκον Δαυὶδ ἀποκρίνεται ;
μὴ μικρόν φησίν ἐστιν τὸ παρέχειν ἀνθρώποις ἀγῶνα ;
ἀνθ  ὧν ὁ Ἀκύλας τοῦτον ἡρμήνευσεν τὸν τρόπον ·
μήτι ὀλίγον μοχθοῦν ἄνδρας , ὅτι μοχθοῦτε καίγε τὸν θεόν μου ;
ὁ δὲ Σύμμαχος 0 ·
μὴ οὐκ αὔταρκες ὑμῖν κοποῦν ἀνθρώπους , ὅτι κοποῦτε ἔτι καὶ τὸν θεόν μου 0 ;
ὁ δὲ Θεοδοτίων 0 ·
καὶ εἶπεν ·
μὴ μικρὸν ἐξ ὑμῶν ἀγῶνα παρέχειν ἀνθρώποις , ὅτι ἀγῶνα παρέχετε καίγε τῷ θεῷ μου 0 ;
ἔστι δὲ ὁ νοῦς τῶν προκειμένων τοιοῦτος ·
οὐ παύσεσθέ ποτε τοῖς τοῦ θεοῦ ἀνθρώποις , λέγω δὲ τοῖς τοῦ θεοῦ προφήταις , κόπους καὶ μόχθους καὶ ἀγῶνας τοὺς ὑπὲρ τῆς ὑμετέρας σωτηρίας παρέχοντες , ἀλλὰ δὴ καὶ αὐτὸν τὸν ἐμὸν θεόν , ὃν ὑμεῖς ἀγνοεῖτε , κοποῦτε σκυλμοὺς καὶ ἀγῶνας παρέχοντες τῷ μὴ βούλεσθαι πιστεύειν αὐτοῦ ταῖς ἐπαγγελίαις .
ὁ μὲν γὰρ οἷα θεὸς δι ὑπερβολὴν φιλανθρωπίας σωτήριον σημεῖον αἰτεῖν παρ αὐτοῦ προστάττει , δι οὗ μέλλετε σωθήσεσθαι καὶ τῆς τῶν δύο βασιλέων τῶν ἐπιστρατευσάντων ὑμῖν ἀγωνίας ἀπαλλάττεσθαι .
ὑμεῖς δὲ ἐπιμένοντες τῇ ἑαυτῶν μοχθηρίᾳ ἀγῶνα παρέχετε αὐτῷ καὶ κόπους ὁμοίως τοῖς αὐτοῦ προφήταις καὶ αὐτῷ χρώμενοι οἷς ἀπιστοῦντες ἐπιβουλὰς ἐμηχανήσασθε κατ αὐτῶν πολλάκις .
πλὴν εἰ καὶ ὑμεῖς τοιοῦτοι , ἀλλ αὐτὸς πάλιν οἷα θεὸς μιμούμενος ἑαυτὸν οὐ παρίησιν ὑμᾶς ἀπολλυμένους , τὸ δὲ σωτήριον σημεῖον καὶ μὴ βουλομένοις ὑμῖν παρέξει 0 .
παράδοξόν τι θαῦμα ἔσται ποτὲ ἐν ἀνθρώποις καὶ σημεῖον μηδέποτε ἀκουσθὲν ἐκ τοῦ παντὸς αἰῶνος ·
παρθένος γὰρ κυήσει δίχα τῆς πρὸς ἄνδρα κοινωνίας καὶ θεὸν γεννήσει , σωτῆρα τοῦ τῶν ἀνθρώπων γένους .
τοῦτον οὖν αὐτὸν τὸν μέλλοντα τοιαύτης λαγχάνειν γενέσεως θεὸν σημεῖον ὑμῖν σωτήριον ἐντεῦθεν ἤδη ὁ θεὸς παρέχει .
ὃ δὴ καὶ εἰς βάθος ἐκταθήσεται καὶ εἰς ὕψος ·
εἰς βάθος μὲν δι ἣν ποιήσεται μέχρις ᾅδου κατάβασιν , εἰς ὕψος δὲ διὰ τὴν εἰς οὐρανοὺς ἐπάνοδον 0 1 .
σὺ τοιγαροῦν , ὁ οἶκος Δαυίδ , ἐντεῦθεν ἤδη κατὰ τὸν καιρὸν τῆς πρὸς τοὺς παρόντας πολεμίους συμβολῆς ἀνακαλοῦ τοῦτον Ἐμμανουὴλ ἐπονομάζων , ὅπερ ἐκ τῆς ἑρμηνείας τὴν τοῦ λόγου παρίστησι δύναμιν ·
μεθ  ἡμῶν γὰρ ὁ θεὸς δηλοῖ τ οὔνομα .
πιστεύων δῆτα τῷ σημείῳ θάρσει καὶ μηκέτι μὲν θεοὺς ἀνακαλοῦ Δαμασκοῦ μη δὲ τοὺς μὴ ὄντας βοηθοὺς ἐπιγράφου σαυτῷ , τὸν δὲ Ἐμμανουήλ , ὡς ἂν θεὸν ἀνθρώποις συνεσόμενόν ποτε , κάλει , θαρσῶν σὺν πεποιθήσει τελείᾳ , πιστεύων τῇ τῆς προσηγορίας δυνάμει .
ἔνθα δὴ γενομένους ἐπιστῆσαι προσήκει ὡς ἀκριβῶς ἡ προφητεία τῷ οἴκῳ Δαυὶδ προστάττει τὸν ἐκ τῆς παρθένου γενησόμενον Ἐμμανουὴλ καλεῖν λέγουσα ·
καὶ καλέσεις τὸ ὄνομα αὐτοῦ Ἐμμανουήλ ·
σὺ γὰρ αὐτός , ὁ οἶκος Δαυίδ , ὁ νῦν τῷ προφήτῃ παρὼν καὶ τούτων ἀκροώμενος τῶν λόγων τὸν θεσπιζόμενον καλέσεις Ἐμμανουήλ , ὡσεὶ σαφέστερον ἔλεγεν ·
ἐπικαλοῦ βοηθὸν σεαυτῷ συνεχῶς καὶ πολλάκις Ἐμμανουὴλ ὀνομάζων καὶ ὡς συνόντα σοι θεὸν τοῦτον ἀνακαλούμενος .
εἰ γὰρ καὶ τὰ μάλιστα μακροῖς ὕστερον χρόνοις ἡ παρθένος τοῦτον κυήσει καὶ τέξεται .
ὅτε καὶ τὸ ἀποτέλεσμα γενήσεται τῆς προφητείας , ὅτε καὶ σωτὴρ ἀναφανήσεται τοῦ παντὸς ἀνθρώπων γένους , παρ ᾧ καὶ ἑτέρῳ τότε χρήσεται ὀνόματι σωτηρίας ἐπωνύμῳ .
ἀλλ ἐντεῦθεν ἤδη , σύ , ὁ οἶκος Δαυίδ , ἀγαθὸν σύνθημα παρὰ κυρίου λαβὼν ἀνακαλοῦ αὐτὸν Ἐμμανουὴλ ὀνομάζων ·
σωτηρίαν γάρ σοι πιστεύοντι καὶ πειθαρχοῦντι τοῖς λεγομένοις ἡ τοιαύτη προξενήσει ἐπίκλησις .
εἰ μὲν οὖν εἴρητο ·
καὶ καλέσουσι τὸ ὄνομα αὐτοῦ Ἐμμανουήλ , ἔδοξεν ἂν εἰς μέλλοντα χρόνον τὴν πᾶσαν παραπέμπειν προφητείαν ·
οὕτως τ ἂν ἀμφιλογίαν εἶχεν ὁ λόγος , ἐπεὶ μὴ Ἐμμανουήλ , ἀλλὰ Ἰησοῦς τὸ ὄνομα κέκληται τοῦ ἐκ τῆς ἁγίας παρθένου γεννηθέντος σωτῆρος ἡμῶν κατὰ τὸν τοῦ ἀγγέλου χρηματισμὸν φήσαντος πρὸς τὸν Ἰωσήφ ·
μὴ φοβηθῇς παραλαβεῖν Μαριὰμ τὴν γυναῖκά σου ·
τὸ γὰρ ἐν αὐτῇ γεννηθὲν ἐκ πνεύματός ἐστιν ἁγίου .
τέξεται δὲ υἱόν , καὶ καλέσεις τὸ ὄνομα αὐτοῦ Ἰησοῦν ·
αὐτὸς γὰρ σώσει τὸν λαὸν αὐτοῦ ἀπὸ τῶν ἁμαρτιῶν αὐτῶν .
εἰ οὖν Ἰησοῦς , ἀλλ οὐχὶ Ἐμμανουὴλ τὸ ἐπώνυμον εἴληφεν ὁ σωτὴρ καὶ κύριος ἡμῶν ἐκ τῆς παρθένου γενόμενος κατὰ τὴν προφητείαν , πῶς ἂν ἐπηλήθευσεν τὸ λόγιον φῆσαν 0 ·
καὶ καλέσουσιν τὸ ὄνομα αὐτοῦ Ἐμμανουήλ ;
διόπερ οὐκ εἴρηται μὲν οὕτως ·
οὐ γὰρ ἔμελλεν ὑπὸ πάντων ἀνθρώπων τούτῳ καλεῖσθαι τῷ προσρήματι , ἀκριβῶς δὲ ὁ προφητικὸς λόγος καὶ καλέσεις περιέχει .
σὺ γάρ , ὁ οἶκος Δαυίδ , δι ὃν ταῦτα θεσπίζεται , σύνθημα σωτηρίας λαβὼν κατὰ τὸν καιρὸν τῆς πρὸς τοὺς πολεμίους συμβολῆς Ἐμμανουὴλ κάλει καὶ τῆς τῶν πολεμίων ἐλευθερίας ἐπιγράφου τοῦτον αἴτιον , ἐκ παρθένου μὲν γενησόμενόν ποτε , ἤδη δὲ θεὸν ὄντα καὶ μεθ  ἡμῶν ὄντα , ἐντεῦθέν τε ἤδη τὰ μεγάλα σοι πρὸς σωτηρίαν χαριούμενον .
εἰ πιστεύων τῷ θείῳ προστάγματι , συνεχῶς αὐτὸν ἐπικαλοῖο βοηθὸν Ἐμμανουὴλ ὀνομάζων ·
τοιαύτης γὰρ ὥσπερ ἐπῳδῆς τινος χρεία σοι πρὸς τὸ μὴ δαίμοσιν βοηθοῖς προσέχειν , μόνον δὲ τὸν Ἐμμανουὴλ ἐπικαλεῖσθαι καὶ διὰ τούτου σῴζεσθαι 0 .
οὗτος δεῖν αὐτὸς ὁ ταῦτα διὰ τοῦ προφήτου χρηματίζων , καὶ ταῦτα μὴ νοήσαντές τινες ἐν τῷ ἀντὶ τοῦ καλέσεις καὶ καλέσουσιν πεποιήκασιν , οὐχ οὕτως ἐχούσης τῆς προφητικῆς λέξεως 0 ·
ἥ τε γὰρ Ἑβραϊκὴ φωνή , ταύτῃ τε καταλλήλως ἅπαντες οἱ ἑρμηνευταὶ καὶ καλέσεις ἐκδεδώκασιν 0 .
ἡ παρθένος , κατὰ τοὺς λοιποὺς ἑρμηνευτὰς νεᾶνις ὠνόμασται .
οὐδὲν δ ἂν κωλύῃ καὶ νεᾶνιν λέγεσθαι τὴν παρθένον ·
εἰκὸς γὰρ μὴ ἀτελῆ παῖδα τὴν ἁγίαν παρθένον τὴν τὸν σωτῆρα κυήσασαν , νεᾶνιν δὲ τὴν ἡλικίαν καὶ τελείαν κόρην γεγονέναι 0 .
τοῦτο μὲν οὖν τὸ θαῦμα καιρῷ γενέσθαι θεσπίζει , πρὸς δὲ τὸν οἶκον Δαυὶδ σωτῆρος καὶ βοηθοῦ χρείαν ἔχοντα ἀναγκαίως ἐλέγετο ·
καὶ καλέσεις τὸ ὄνομα αὐτοῦ Ἐμμανουήλ .
ἐπικαλοῦ τοίνυν αὐτὸν οὐ πόρρω ἑστῶτά φησι , διὰ παντὸς δὲ παρόντα καὶ συνόντα τοῖς ἐπικαλουμένοις αὐτόν .
Εἰ δὲ θαυμάζεις θεὸν γεννώμενον ἀκούων , πίστευσον ὅτι καὶ τροφῇ νηπιώδῃ χρήσεται ·
οὐ γὰρ κατά τινα φαντασίαν ὀφθήσεται ἀνθρώποις , οὐ δὲ τῷ δοκεῖν ἔσται τὸ γινόμενον , ἀλλ ἀληθῶς τοιαύτην ὑπομενεῖ γένεσιν , ὡς κοινωνῆσαι νηπιώδῃ τροφῇ , βουτύρῳ λέγω καὶ μέλιτι ὁμοίως τοῖς λοιποῖς βρέφεσιν .
τοῦτο μὲν οὖν ἀνθρώπινον , τὸ δὲ τῆς θεότητος αὐτοῦ παραστατικὸν ἐκεῖνο ἂν εἴη , ὅτι πρὶν ἢ γνῶναι αὐτὸν ἢ προελέσθαι πονηρὰ ἐκλέξεται τὸ ἀγαθόν 0 ·
διότι πρὶν ἢ γνῶναι τὸ παιδίον ἀγαθὸν ἢ κακὸν ἀπειθεῖ πονηρίᾳ ἐκλέξασθαι τὸ ἀγαθόν 0 .
σημαίνει δὲ ὁ λόγος ὡς καὶ παρ αὐτὴν τὴν γένεσιν διακριτικός τις ἦν καὶ ἀγαθῶν ποιητικὸς ὁ Ἐμμανουήλ , τὸ κριτικὸν ἐξ ἐκείνου κεκτημένος καὶ ἀποσειόμενος μὲν τὸ κακόν , μόνον δὲ τὸ ἀγαθὸν ἀποδεχόμενος ·
τοιαύτης γάρ φησιν ἔσται φύσεως καὶ ἐξ αὐτῆς γενέσεως .
ἢ τὴν μέλλουσαν ἔσεσθαι τοῦ σωτῆρος ἡμῶν καθ ὅλου κρίσιν τὸ ῥητὸν εἴπωμεν διαγράφειν , καθ ἣν πάντα μὲν πονηρὸν ἄνδρα ἀποδοκιμάσει , μόνον δὲ τὸν ἀγαθὸν ὡς ἄξιον τῆς αὐτοῦ χάριτος ἀποδέξεται καὶ τοῦτο πράξει ἐξ αὐτῆς ἐκείνης τῆς νηπιώδους καταστάσεως καὶ ἐξ αὐτῆς γενέσεως .
διὰ τοῦτο προσδοκᾶν ὀφείλεις σὺ αὐτός , ὁ Ἄχαζ , ἢ σύ , ὁ οἶκος Δαυίδ , καὶ πάντες ὑμεῖς οἱ τοῦ βασιλικοῦ γένους , ὡς ἥξει καιρός , καθ ὃν ἐπάξει ὁ θεὸς ἐφ ὑμᾶς καὶ ἐπὶ τὸν λαὸν τὸν ὑμῖν ὑποχείριον καὶ ἐπὶ τὸν οἶκον τοῦ ὑμετέρου πατρός , δηλαδὴ τοῦ Δαυίδ , ἡμέρας τινάς , ὁποίων οὐδεπώποτε πεῖραν εἰλήφατε .
καὶ μάλιστα ἐξ οὗπερ οἱ τὴν Σαμάρειαν οἰκοῦντες εἰς ἑαυτοὺς περιέσπασαν τὴν Ἀσσυρίων ἔφοδον , ἀφελόντες μὲν αὐτὴν καὶ ἀποστήσαντες τῆς καθ  ὑμῶν ὁρμῆς , εἰς ἑαυτοὺς δὲ αὐτὴν ἐπισπασάμενοι ·
ὑπερβάλλοντες γὰρ δυσσεβείᾳ τοὺς τὴν Ἰερουσαλὴμ οἰκοῦντας πρῶτοι τῶν πολεμίων ἐπειράθησαν ἀποστήσαντες αὐτοὺς τῆς κατὰ τοῦ οἴκου Δαυὶδ ὁρμῆς , ἐν δὲ τῷ σημανθέντι καιρῷ καὶ ταῖς ἐπαχθησομέναις ὑμῖν ἡμέραις 0 .
τίνα ποτὲ ἔσται , ἀκολούθως διδάσκει λέγων ·
καὶ ἔσται ἐν τῇ ἡμέρᾳ ἐκείνῃ συριεῖ καὶ τὰ ἑξῆς .
σημαίνει δὲ διὰ τούτων ὁ λόγος Αἰγυπτίων ἀνδρῶν ἔφοδον , οὓς διὰ τὸ λύθροις καὶ αἵμασιν τοῖς κατὰ τὴν ἀκάθαρτον εἰδωλολατρίαν χαίρειν παραβάλλει μυίαις , οὕς φησιν ἥξειν ἐπὶ τὴν Ἰουδαίων χώραν οὐκ ἄνευ θεοῦ , νεύματι δὲ αὐτοῦ τοῦ κυρίου διεγείροντος καὶ ὥσπερ συρίγματι παρορμῶντος αὐτοὺς ἥκειν ἀπὸ τῆς Αἰγύπτου ·
καὶ οὐκ ἀπὸ πάσης ταύτης , ἀλλὰ ἐκ μέρους αὐτῆς 0 1 .
οὐ μόνον δὲ ταύταις ταῖς ἀποδοθείσαις Αἰγυπτιακαῖς μυίαις συριεῖν ὁ κύριος εἴρηται , ἀλλὰ καὶ τῇ μελίσσῃ τῇ κατοικούσῃ τὴν Ἀσσυρίων χώραν , δυνάμει δηλαδὴ πολεμικῇ , ἣν διὰ τὸ πολεμικῷ κέντρῳ κεχρῆσθαι καὶ τῶν λοιπῶν ἐθνῶν τότε κρατεῖν μελίσσῃ ὁ λόγος ἀπείκασεν .
καὶ ταύτας γοῦν φησι τὰς μελίσσας ἐπιτραπείσας μᾶλλον καὶ παρορμηθείσας ὑπὸ τοῦ συρίγματος τοῦ κυρίου ἐλεύσεσθαι ἀπὸ τῆς Ἀσσυρίων χώρας , εἶτ ἐλθούσας ἀναπαύσασθαι ἐν ταῖς φάραγξιν τοῦ Ἰουδαίων ἔθνους καὶ ἐν ταῖς τρώγλαις τῶν πετρῶν καὶ εἰς τὰ σπήλαια καὶ πᾶσαν ῥαγάδα καὶ ἐν παντὶ ξύλῳ καὶ οὕτως λήψεσθαι πάσας τὰς πόλεις αὐτῶν .
καὶ τὰς χώρας ταύτας οὖν τὰς ὑμετέρας προσήκει ὑμᾶς ἀγωνιᾶν , ὦ οὗτοι , πρὸς οὓς ὁ παρών μοι λόγος ἐστίν , καὶ τὴν τῶν εἰρημένων Αἰγυπτίων τε καὶ Ἀσσυρίων ἄφιξιν χρὴ προσδοκᾶν καὶ δεδιέναι , ἀλλὰ μὴ τοὺς δύο τούτους βασιλεῖς , λέγω δὲ τὸν τῆς Σαμαρείας καὶ τὸν τῆς Δαμασκοῦ ·
δαλοὶ γὰρ οὗτοι καπνιζόμενοι καὶ μὴ κατέχοντες πῦρ διὰ τὸ ἐσβέσθαι αὐτῶν τὴν δύναμιν 0 .
ἡ μὲν οὖν προφητεία αὕτη πρὸς λέξιν δὲ καὶ πρὸς ἱστορίαν ἐπληροῦτο κατὰ τοὺς χρόνους τῆς πρώτης πολιορκίας τῆς Ἰερουσαλὴμ τῆς ὑπὸ Βαβυλωνίων γενομένης , καθ οὓς Αἰγύπτιοι μὲν οἱ καλούμενοι μυῖαι , ὅτε τούτων βασιλεὺς Φαραὼ Νεχαὼ ἐπελθὼν τῇ Ἰουδαίων χώρᾳ τὸν Ἰωσίαν βασιλέα τῆς Ἰερουσαλὴμ θεοφιλῆ ἄνδρα ἀναιρεῖ 0 .
εἶτα οὐκ εἰς μακρὸν ὁ τῶν Βαβυλωνίων βασιλεὺς Ναβουχοδονόσορ σὺν μεγάλῃ στρατιᾶς δυνάμει ἐπελθών , τήν τε πόλιν αὐτῶν ἐκ βάθρων εἷλεν καὶ τὸν νεὼν ἐπυρπόλησεν , τὸ δὲ πᾶν ἔθνος ἐξανδραποδισάμενος καὶ τὰς λοιπὰς δῃώσας πόλεις , Ἀσσυρίους οἰκήτορας τῆς Ἰουδαίων χώρας κατέστησεν .
τηνικαῦτα γοῦν ἐπληροῦτο τὰ μετὰ χεῖρας θεσπίσματα , ὁπηνίκα αἱ πολεμικαὶ μέλισσαι ἐκ τῆς Ἀσσυρίων χώρας μετοικισθεῖσαι εἰς ἔσχατα ἐρημίας τὴν Ἰουδαίων χώραν περιελθοῦσαν κατῴκησαν νάπας καὶ φάραγγας καὶ σπήλαια καταλαβοῦσαι τῷ τὰς πόλεις δεδῃῶσθαι τούτοις ἑξῆς ἐπιλέγεται .
ἐπειδὴ τὰ συμβησόμενα τῇ Ἰουδαίων χώρᾳ προεφώνησεν ὁ λόγος καὶ ὡς τὸ πᾶν ἔθνος αὐτῶν κατὰ τὰς θεσπισθείσας ἡμέρας , ἃς ἐπάξειν αὐτοῖς εἴρηται , ὥς ποτε μὲν ταῖς Αἰγυπτιακαῖς μυίαις παραδοθήσεσθαι , ὡς ὑπὸ χειρὶ γενέσθαι τῷ Αἰγυπτίων βασιλεῖ τὸν εὐσεβέστατον Ἰωσίαν , ποτὲ δὲ ταῖς Ἀσσυρίων μελίσσαις αἱ πάσης τῆς Ἰουδαϊκῆς χώρας κατακρατήσασαι τὰς ἐρήμους αὐτῶν καὶ τὰς φάραγγας καὶ τὰ σπήλαια καὶ πᾶν ξύλον καθέξουσιν , ἐνταῦθά τε ἐπὶ σχολῆς καὶ ἀφόβως σὺν ἀμεριμνίᾳ τῇ πάσῃ ἀναπαύσονται 0 .
ἀκολούθως μετὰ τὴν τούτων πρόρρησιν τῆς Ἀσσυρίων καὶ Χαλδαίων ἀρχῆς τὴν καθαίρεσιν διὰ τῶν προκειμένων φωνῶν θεσπίζει .
παρέτειναν μὲν γὰρ Ἀσσύριοι κρατοῦντες τῆς Ἀσίας , πάσης Αἰγύπτου τε καὶ Λιβύης καὶ τῶν πλειστῶν μερῶν τοῦ παντὸς ἐφ ὅλοις ἔτεσιν χιλίοις που καὶ τριακοσίοις .
μεγάλη τε ἦν καὶ ἄμαχος ἡ τούτων δυναστεία , οὐ πρότερόν τε αὕτη πέπαυτο καταλυθεῖσα ἢ πολιορκῆσαι τὰ Ἱεροσόλυμα καὶ τὸν τοῦ θεοῦ νεὼν ἐμπρῆσαι , τά τε ἅγια σκεύη καὶ πάντα τὰ ἐν τῷ ἱερῷ ἀναθήματα ἀπαγαγεῖν εἰς Βαβυλῶνα καὶ ἀναθεῖναι τοῖς ἑαυτῶν εἰδώλοις ·
τούτων γὰρ πραχθέντων οὐκ εἰς μακρὸν Μῆδοι μὲν τὴν Ἀσσυρίων καθαιροῦσιν ἀρχήν .
περσῶν δὲ πρῶτος βασιλεύει Κῦρος , ὁ καὶ τοῖς αἰχμαλώτοις τῶν Ἰουδαίων ἐλευθερίαν χαρισάμενος , συγχωρήσας τε τοῖς ἐθέλουσιν αὐτῶν ἐπάνοδον ἐπὶ τὴν Ἰουδαίων γῆν ποιήσασθαι καὶ τὸν ἐν Ἱεροσολύμοις νεὼν ἀνοικοδομεῖν , ὁ καὶ τὰ ἀναθήματα καὶ τὰ ἱερατικὰ σκεύη τὰ πάλαι ληφθέντα ἀποδοὺς καὶ ἀνατεθῆναι κελεύσας ἐν τῷ κατασκευαζομένῳ ἱερῷ 0 .
ἀλλὰ τούτων οὕτως ἐν τοῖς μετὰ ταῦτα χρόνοις ἀποτελεσθέντων τὸ προφητικὸν πνεῦμα διὰ Ἠσαΐου προλαμβάνον τῶν μελλόντων ἔσεσθαι τὴν πρόγνωσιν θεσπίζει διὰ τῶν μετὰ χεῖρας , τί συμβήσεται τῇ Ἀσσυρίων ἀρχῇ μετὰ τὴν ἔφοδον , ἣν ποιήσονται αἱ προλεχθεῖσαι μέλισσαι ἐκ τῆς αὐτῶν χώρας ἐπιβᾶσαι τῇ Ἰουδαίων γῇ .
ἐν τῇ ἡμέρᾳ ἐκείνῃ ξυρήσει κύριος τῷ ξυρῷ τῷ μεγάλῳ καὶ μεμισθωμένῳ τοῦ βασιλέως Ἀσσυρίων , οὐ τὴν κεφαλὴν μόνον τὴν πάλαι κομῶσαν , ὅτε τῆς οἰκουμένης ἐκράτουν Ἀσσύριοι , ἀλλὰ καὶ τὰς τρίχας τῶν ποδῶν , δηλαδὴ τὸ ἀνδρεῖον σχῆμα , καὶ τὸν πώγωνα , τοῦτ  ἔστιν τὸν κατὰ φύσιν ἀνθρώποις πρέποντα κόσμον .
ξυρὸν δὲ μεμισθωμένον ὑπὸ τοῦ κυρίου ὁ προφητικὸς ἀπεκάλεσε λόγος στερρόν τι πολεμίων γένος , δι οὗ τὸν βασιλέα τῶν Ἀσσυρίων , δηλαδὴ τὴν πᾶσαν αὐτῶν βασιλείαν τε καὶ δυναστείαν ξυρήσειν ἔφη θεόν , ὡς ταπεινὴν αὐτὴν καὶ ἄνανδρον καὶ ἄκοσμον καὶ ἀσχήμονα ἀποδειχθῆναι .
ὃ δὴ καὶ αὐτὸ τέλους τετύχηκεν νεύματι θεοῦ καὶ κρίσει Μήδων ἐπελθόντων καὶ τὴν Ἀσσυρίων καταλυσάντων ἀρχὴν καὶ διαλαβόντων Περσῶν τὴν καθ ὅλης τῆς Ἀσίας κράτησιν .
πτωχείαν καὶ πενίαν ὑπερβάλλουσαν αἰνίττεται διὰ τούτων ὁ λόγος , ἀλλὰ καὶ ἔνδειαν καὶ σπάνιν τῆς ἀπὸ σίτου τροφῆς ·
τὸ γὰρ μὴ βοῶν ἀγέλας , μίαν δὲ μόνην δάμαλιν κεκτῆσθαι ἄνθρωπον , καὶ τὸ μὴ ποίμνια προβάτων , δύο δὲ μόνα πρόβατα τρέφειν , τῆς ἐσχάτης ἂν γένοιτο ἀπορίας σύμβολον , ἀλλὰ καὶ τὸ βουτύρῳ τρέφεσθαι καὶ μέλιτι πάντα τὸν καταλειφθέντα ἐπὶ τῆς γῆς λιμὸν ἄρτου παρίστησιν .
ὃ δὴ σαφέστερον ὁ λόγος δηλοῖ συνάπτων ἑξῆς καὶ λέγων ·
καὶ ἔσται ἐν τῇ ἡμέρᾳ ἐκείνῃ πᾶς τόπος , οὗ ἐὰν ὦσι χίλιοι ἄμπελοι χιλίων σίκλων , εἰς χέρσον ἔσονται καὶ εἰς ἄκανθαν , καὶ αὖθις 0 ·
ὅτι χέρσος καὶ ἄκανθα ἔσται πᾶσα ἡ γῆ 0 ·
οὐκοῦν διὰ τὸ χέρσον εἶναι τὴν γῆν καὶ ἀκάνθαις πλήρη , σῖτον μὲν οὐχ ἕξει ·
οὐ δὲ τραφήσεται τῇ κατὰ φύσιν ἀνθρώποις τροφῇ ὁ περιλειφθείς , ἀλλ οὐ δὲ οἴνῳ χρήσεται , γάλακτι δὲ καὶ βουτύρῳ καὶ μέλιτι ·
καὶ τούτοις οὐκ ἀπὸ πλήθους ἀγέλης βοῶν , οὐ δὲ ἀπὸ ποιμνίων προβάτων συναγομένοις , ἀλλ ἐξ εὐτελῶν καὶ οἰκτρῶν ζῴων 0 1 .
ὁ μὲν γάρ τις ἀπὸ μιᾶς δαμάλεως , ὁ δὲ ἀπὸ δύο προβάτων ποιήσαιτο ταῦτα 0 .
διὰ τούτων τὰ ἐπὶ τῆς Βαβυλωνίων αἰχμαλωσίας συμβεβηκότα κατὰ ἐπανάληψιν θεσπίζειν τὸ τηνικαῦτα γὰρ τὸ παντὸς ἔθνους μετοικισθέντος βραχεῖ λελεῖφθαι ἐν τῷ τόπῳ ἡ ἱστορία παρίστησιν λέγουσα ·
καὶ ἀπὸ τῶν πτωχῶν τῆς γῆς ὑπέλιπεν ὁ ἀρχιμάγειρος εἰς ἀμπελουργοὺς καὶ εἰς γῆν Βενιαμίν .
καὶ μετὰ βραχέα καὶ ὁ λαὸς ὁ καταλειφθεὶς ἐν τῇ Ἰουδαίᾳ , οὓς κατέλιπεν Ναβουχοδονόσορ ὁ βασιλεὺς Βαβυλῶνος , καὶ κατέστησεν ἐπ αὐτῶν τὸν Γοδολίαν 0 .
καὶ ὤμοσεν Γοδολίας τοῖς ἀνδράσιν τοῖς μετ αὐτοῦ καὶ εἶπεν αὐτοῖς ·
μὴ φοβεῖσθε πάροδον Χαλδαίων .
καθίσατε ἐν τῇ γῇ καὶ δουλεύσατε τῷ βασιλεῖ Βαβυλῶνος , καὶ καλῶς ἔσται ὑμῖν .
τούτων αὐτῶν οἱ μὲν τὸν παρόντα λόγον κατὰ πρόγνωσιν μνήμην ποιεῖσθαι τὸ πτωχὸν καὶ τὸ ἐνδεὲς αὐτῶν αἰνιττόμενον ἐν τῷ λέγειν 0 ·
βούτυρον καὶ μέλι φάγεται πᾶς ὁ καταλειφθεὶς ἐπὶ τῆς γῆς ·
ὁ γὰρ καταλειφθεὶς ἐπὶ τῆς γῆς οὗτος ἦν ὁ μετὰ τοῦ Γοδολίου λαός , ὃν δι ἀπορίαν τῆς ἀπὸ σίτου τροφῆς ἐκ βραχυτάτων θρεμμάτων γάλακτι καὶ βουτύρῳ τραφήσεσθαι προαγορεύει τῆς χώρας ἁπάσης εἰς χέρσον καὶ ἄκανθαν δι ἀνδρῶν ἐρημίαν μεταβληθείσης .
μετὰ τὴν εἰς Βαβυλῶνα αἰχμαλωσίαν καὶ τὴν ἐκεῖθεν ἐπάνοδον ἐν ἐσχάτῃ γεγόνασιν πτωχείᾳ θεοῦ Ἰουδαῖοι ·
ἐκλελοιπότων μὲν αὐτοῖς μετὰ ταῦτα τῶν προφητῶν , μηδενὸς δὲ μνήμης ἀξίου παρ αὐτοῖς γενομένου μετὰ τὴν τοῦ Ἐζρὰ γραφήν , ἀλλὰ καὶ τῆς βασιλείας αὐτῆς καταλυθείσης , οὐκέτ οὐδεὶς τοῦ οἴκου Δαυὶδ παρ αὐτοῖς ἦρξεν , οὐδέ τις ἐν θεῷ πλουτῶν ἐν αὐτοῖς διέλαμψεν .
ἀλλ εἰ καὶ γένοιτό φησί τις ἐν αὐτοῖς λογικὸς ἀνὴρ ἀνθρώπου ἄξιος προσηγορίας , καὶ οὗτος σπανίως εὕροι ἂν ἐν αὐτοῖς μίαν δάμαλιν ἢ δύο πρόβατα τῷ πᾶσαν αὐτῷ ἠρημῶσθαι τῆς ψυχῆς τὴν χώραν , ὃς οὐδὲν πλέον ἕξει ἐκ τῶν εἰρημένων θρεμμάτων ὁ δηλωθεὶς ἄνθρωπος κτήσασθαι ἢ τὴν νηπιώδη τροφὴν γάλα καὶ βούτυρον καὶ μέλι ὡς ταῦτα καρποῦσθαι τὸν περιλειφθέντα ἐν αὐτοῖς ἄνθρωπον 0 ·
πάλιν δὲ καὶ ἐν τούτοις ὁ περιλειφθεὶς αὐτοῖς τίς ἂν εἴη , ἀλλ εἷς που σπάνιος καὶ ἐκ τῆς τῶν πολλῶν ἀπωλείας διασωθεὶς καὶ τὸν λογικὸν φυλάξας χαρακτῆρα , ὃς καὶ αὐτὸς διὰ τῆς Ἰουδαϊκῆς διδασκαλίας εἴποτε μαθητεύσας ἐν αὐτῇ ἕνα ἢ δεύτερον κτήσοιτο γνώριμον ὥσπερ τινὰ δάμαλιν βοῶν καὶ δύο πρόβατα , ἥμερα μὲν καὶ καθαρὰ ζῷα 0 1 .
πλὴν ὅμως καὶ ταῦτα σπανίως εὑρήσει τῷ τοὺς λοιποὺς ἅπαντας λύκους ἢ κύνας ἢ θῆρας ἀγρίους ἢ ἑρπετὰ ἰοβόλα γενήσεσθαι .
διὸ μίαν που δάμαλιν ἢ δύο πρόβατα σπανίως εὑρὼν οὗτος ὁ ἐν αὐτοῖς περιλειφθεὶς ἄνθρωπος ταῦτα θρέψει , καρπόν τε ἐξ αὐτῶν λήψεται οὐ στερεὸν οὐ δὲ πρὸς ἀνδρῶν ἐντελῶν τροφὴν ἐπιτήδειον , γαλακτώδη δέ τινα καὶ νηπίοις κατάλληλον τῷ μὴ δύνασθαι αὐτοὺς παρέχειν τούτων κρείττους διὰ νηπιότητα φρενῶν 0 .
σπανίως δέ που τὴν δάμαλιν καὶ τὰ δύο πρόβατα καὶ οὗτος ἔτρεφεν διὰ τὴν καταλαβοῦσαν τὰς ψυχὰς τοῦ πλήθους αὐτῶν ἐρημίαν , ἣν ὁ λόγος παρίστη φάσκων ·
ὅτι χέρσος καὶ ἄκανθα ἔσται πᾶσα ἡ γῆ , καὶ πάλιν 0 ·
οὗ ἐὰν ὦσιν χίλιοι ἄμπελοι εἰς χέρσον ἔσονται καὶ εἰς ἄκανθαν .
ἃ δὴ πεπόνθασιν διὰ τοὺς πεπολιορκηκότας αὐτῶν τὴν ψυχὴν ἀοράτους πολεμίους , περὶ ὧν ἑξῆς λέλεκται ·
μετὰ βέλους καὶ τοξεύματος εἰσελεύσονται ἐκεῖ , ὅτι χέρσος καὶ ἄκανθα ἔσται πᾶσα ἡ γῆ .
οὐ μόνον δὲ πᾶσα ἡ γῆ αὐτῶν χέρσος ἔσται καὶ ἄκανθα , ἀλλὰ καὶ πᾶν ὄρος τὸ πάλαι ἀροτριώμενον , ἐν ᾧ οὐκ ἦν προσδοκῆσαι φόβον διὰ τὸ ὑψηλὸν καὶ μετέωρον τῆς ἐν αὐτῷ χώρας 0 .
καὶ αὐτὸ ἔσται χέρσος ὡς ἀπὸ τῆς χέρσου καὶ ἀκάνθης μηδένα μὲν προφέρειν ἀναγκαῖον ἀνθρώποις εἰς βρῶσιν καρπόν , ἄχρηστον δὲ ὕλην εἰς βόσκημα προβάτου καὶ καταπάτημα βοὸς ἐπιτηδείαν 0 .
συντελέσας ὁ λόγος τὰ γενησόμενα ἐν ταῖς καταλεχθείσαις ἡμέραις , περὶ ὧν ἐλέγετο ·